Жьҭаара 15, Дамаск ақалақь аҟны дымҩаҧыргеит Уалид Маршьан Абаза. Аҧсны Ахәаахәҭра-ааглыхратә палата ахьӡала апанихида иалахәын ААП аофициалтә хаҭарнак Низар аль Џьаббани, ААП Адәныҟатәи аимадарақәеи аинвестициақәеи рыҟәша аусзуҩы Моҳаммад Али Таташьи.
Уалид Маршьан – аҧсуа жәлар рҵеи лаша, Сириа-Арабтәи Ареспублика ар аинрал-маиор, Сириатәи аҧсуа диаспора иналукааша ахаҭарнакс дыҟан.
Зыхьӡ нагаз аруаҩ, аҳәынҭқарратә, ауаажәларратә усзуҩы, аҧсуа иаша Уалид Маршьан игәалашәара бзанҵы иаанхоит ҳагәқәа рҿы.